***Проект!***

**Д О Г О В О Р**

**№………………..**

Днес, ……… 2017 г., в гр. Шабла, между:

1. **ОБЩИНА ШАБЛА,** с адрес: гр. Шабла, ул.„Равно поле” № 35, с ЕИК 000852957, ИД № по ДДС BG 000852957 представлявана от Мариян Жечев – Кмет на община Шабла и Ани Хараламбиева – началник отдел “Счетоводство“, наричани за краткост **ВЪЗЛОЖИТЕЛ**, от една страна,

и

1. **„………………………." ……**, със седалище и адрес на управление: гр. ……………., ул.”…………………….” № ……., ЕИК ………….., ИД № по ДДС: ВG ……………. представлявано от ……………… - Управител, наричано по- долу за краткост **ИЗПЪЛНИТЕЛ** от друга страна,

на основание чл. 112 от ЗОП и Решение № …./…….2017 г. на Кмета на Община Шабла за класиране на участниците и определяне на изпълнител в открита процедура за възлагане на обществена поръчка с предмет: „Доставка на нова многофункционална самоходна машина за подводно косене на тръстика“ във връзка с проект „Ограничаване на заблатяването и подобряването на водообмена в защитените местности Шабленско и Дуранкулашко езеро, чрез подводно косене на тръстика с многофункционална самоходна машина“, открита с Решение № РД-04-……./…….2017г. на Кмета на община Шабла, уникален № 00997-2017-……….. в РОП, се сключи настоящия договор за следното:

|  |
| --- |
| **І. ПРЕДМЕТ НА ДОГОВОРА** |
| Чл. 1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да достави нова многофункционална самоходна машина за подводно косене на тръстика, съгласно техническата оферта на **ИЗПЪЛНИТЕЛЯ**, неразделна част от договора, а именно ……………../*попълват се техническите и индивидуализиращи машината технически данни*/ .  **II. ЦЕНА И НАЧИН НА ПЛАЩАНЕ**  Чл. 2. Цена  (1) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** за доставката, предмет на настоящия договор, парична сума/цена/ в размер на ………………..лв. (словом:…………) без ДДС и ……………лв.(словом:………………) с включен ДДС, съгласно ценовата оферта на участника неразделна част от договора.  (2) В цената на настоящия договор се включват всички разходи, свързани с качественото изпълнение на поръчката в описания вид и обхват – цената на многофункционалната самоходна машина за подводно косене на тръстика, гаранционна поддръжка, транспортни разходи до посоченото от **ВЪЗЛОЖИТЕЛЯ** място, всички вносни мита, такси и данъци, действащи към момента на доставката, както и всички присъщи разходи, извършвани от **ИЗПЪЛНИТЕЛЯ** при изпълнение на доставките по Договора.  (3) Договорената цена е окончателна и не подлежи на промяна.  (4) Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.  (5) Финансирането на предмета на настоящият договор, се осъществява по договор за безвъзмездна помощ, сключен между община Шабла и Предприятие за управление на дейностите по опазване на околната среда (ПУДООС).  Чл. 3. Начин на плащане  (1) Плащанията се извършват в български лева, с платежно нареждане по следната банкова сметка, посочена от **ИЗПЪЛНИТЕЛЯ**:  BIC:……………………………………………  IBAN:………………………………………….  БАНКА:………………………………………..  (2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени на банковата му сметка в срок до 3 (три) дни считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията, по посочената в настоящия член банкова сметка са надлежно извършени.  (3) Плащането на цената по чл.2.(1) се извършва както следва:  1. **ВЪЗЛОЖИТЕЛЯТ** заплаща авансово 50 (петдесет) % от цената по чл.2.(1) в срок от 30 (тридесет) календарни дни след получаване на възлагателно писмо от страна на **ВЪЗЛОЖИТЕЛЯ** и предоставяне от **ИЗПЪЛНИТЕЛЯ** на проформа фактура или оригинална фактура.   1. **ВЪЗЛОЖИТЕЛЯТ** заплаща остатъчната сума от цената по чл.2.(1), след извършване на окончателна проверка и одобрение на изпълнените дейностите от финансиращата страна - ПУДООС, и получаване на сумата по банковата сметка на **ВЪЗЛОЖИТЕЛЯ**, за финансиране на разходите по проекта от ПУДООС. Окончателното плащане се извършва след настъпването на посочените в предходното изречение обстоятелства, в срок до 5 (пет) работни дни и след представяне на: двустранно подписан приемо-предавателен протокол за извършената доставка и оригинална фактура за окончателно плащане, издадена от **ИЗПЪЛНИТЕЛЯ,** съобразена с изискванията на **ВЪЗЛОЖИТЕЛЯ**, и съответстваща на дължимата сума след приспадане на авансовото плащане.   (4) За дата на плащането, се счита датата на заверяване на банковата сметка на **ИЗПЪЛНИТЕЛЯ** със съответната дължима сума.  **III. СРОК И МЯСТО НА ИЗПЪЛНЕНИЕ**  Чл.4. В срок до …………… календарни дни след получаване на възлагателно писмо от **ВЪЗЛОЖИТЕЛЯ**, **ИЗПЪЛНИТЕЛЯТ** следва да достави многофункционалната самоходна машина, франко склад на Възложителя - гр. Шабла, общ.Шабла.  **IV.ПРАВА И ЗАДЪЛЖЕНИЯ НА СТРАНИТЕ**  Чл.5. **ВЪЗЛОЖИТЕЛЯТ** има право:  (1) Да изисква от **ИЗПЪЛНИТЕЛЯ** да изпълнява в срок и без отклонения съответните дейности, съгласно техническата оферта на изпълнителя-неразделна част от договора.  (2) Да извършва проверка във всеки момент от изпълнението на договора относно, качество, стадий на изпълнение, технически параметри, без това да пречи на оперативната дейност на изпълнителя.  (3) Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.  (4) Да приеме доставката с приемо-предавателен протокол и да направи всички възражения, ако има такива, относно техническото състояние на същата в 15-дневен срок от подписване на протокола.  (5) **ВЪЗЛОЖИТЕЛЯТ** има право да изисква от Изпълнителя да отстранява безвъзмездно всички повреди в доставената многофункционална самоходна машина, както и всички отклонения от изискванията за качество, които са възникнали в рамките на посочения гаранционен срок, както и са включени в обема за гаранционно обслужване.  (6) **ВЪЗЛОЖИТЕЛЯТ** има право да откаже получаването на доставената многофункционална самоходна машина и подписването на приемо-предавателен протокол, ако тя не съответства по вид, технически параметри и качество на договореното.  Чл.6. **ВЪЗЛОЖИТЕЛЯТ** е длъжен:  (1) Да заплати на изпълнителя възнаграждение в размер, при условия и в срокове съгласно настоящия договор.  (2) **ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от изпълнителя информация, имаща характер на тайна и изрично упомената от изпълнителя като такава в представената от него оферта.  (3) **ВЪЗЛОЖИТЕЛЯТ** се задължава, за срока на действие на уговорените с настоящия договор гаранционни срокове, да извършва техническо обслужване и ремонт на многофункционалната самоходна машина само в посочени от **ИЗПЪЛНИТЕЛЯ** автосервизи. Изключение от това правило е допустимо с изрично писмено съгласие на **ИЗПЪЛНИТЕЛЯ**.  Чл.7. **ИЗПЪЛНИТЕЛЯТ** има право:  (1) Да получи уговореното възнаграждение при условията и в сроковете, посочени в настоящия договор.  (2) Да иска от **ВЪЗЛОЖИТЕЛЯ** необходимото съдействие за осъществяване на работата по договора, включително предоставяне на нужната информация и документи за изпълнение на договора.  Чл.8. **ИЗПЪЛНИТЕЛЯТ** е длъжен:  (1) Да достави машината, предмет на настоящия договор с оферираните характеристики и състояние, в срок до …………… календарни дни съгласно техническата оферта на **ИЗПЪЛНИТЕЛЯ** - неразделна част от договора.  (2) Да окомплектова доставената многофункционалната самоходна машина за подводно косене на тръстика с всички необходими документи и да ги предостави на **ВЪЗЛОЖИТЕЛЯ** едновременно с предаването на доставката.  (3) **ИЗПЪЛНИТЕЛЯТ** се задължава за своя сметка да извършва замяна на части със скрити дефекти, проявени в процеса на експлоатация на многофункционалната самоходна машина с изправни такива, съобразно посочените в Техническото му предложение гаранционни срокове, считано от датата на отремонтирането им на машината на **ВЪЗЛОЖИТЕЛЯ** с двустранно подписан приемо-предавателен протокол. Срокът за отстраняване на повреди е не по-дълъг от 10 /десет/ работни дни, като същият може да бъде удължен единствено при нужда от доставка на резервни части, които не се предлагат на територията на Република България  (4) **ИЗПЪЛНИТЕЛЯТ** се задължава при констатирани от **ВЪЗЛОЖИТЕЛЯ** дефекти, некачествено изпълнен ремонт и техническо обслужване на многофункционалната самоходна машина, проявени в процеса на експлоатацията и, същите да бъдат отстранени от **ИЗПЪЛНИТЕЛЯ** за негова сметка в срок не по-дълъг от срока по изречение второ на предходната точка, считано от датата на уведомяването му от страна **ВЪЗЛОЖИТЕЛЯ.**  (5) Да предаде обекта на доставка с приемо-предавателен протокол и да отстрани за своя сметка недостатъците на вещта, ако такива бъдат констатирани в срока по чл. 5(4) от договора.  (6) **ИЗПЪЛНИТЕЛЯТ** е длъжен за срока на действие на уговорените с настоящия договор гаранционни срокове, да извършва техническо обслужване и ремонт на машината.  (7) **ИЗПЪЛНИТЕЛЯТ** се задължава да осигури гаранционно обслужване и сервиз, съгласно направеното предложение, а именно: Гаранционен срок …………. месеца или ………. моточаса в зависимост от това, кое събитие настъпи първо.  (8) Да не предоставя документи и информация на трети лица относно изпълнението на поръчката, както и да не използва информация станала му известна при изпълнение на договора.  (9) Да сключи договор/договори за подизпълнение с посочените в офертата му подизпълнители в срок от 3 (три) дни от сключването на настоящия договор, заедно с доказателства, че са изпълнени условията на чл. 66, ал. 2 и 11 от ЗОП (че за подизпълнителите отговарят на съответните критерии за подбор съобразно вида и дела от поръчката, който ще изпълняват и че за тях не са налице основания за отстраняване от процедурата), да предостави оригинален екземпляр на възложителя в 3-дневен срок от сключването му/им и да предоставя информация за плащанията по него/тях в 3-дневен срок от извършване на плащанията.  **V. ГАРАНЦИЯ** **ЗА ИЗПЪЛНЕНИЕ НА ДОГОВОРА**  Чл. 9 (1) **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранцията за изпълнение на договора в размер на ..……...лв. (словом………………), представляващи 5 (пет) % от неговата стойност без вкл. ДДС.  (2) Три пети от размера на гаранцията по ал. 1 обезпечават изпълнението на доставката. Тази част от гаранцията за изпълнение се освобождава от **ВЪЗЛОЖИТЕЛЯ** в срок до 30 дни след подписването без забележки на приемо-предавателния протокол за доставената многофункционална самоходна машина.  (3) Две пети от размера на гаранцията по ал. 1 са за обезпечаване на задълженията на **ИЗПЪЛНИТЕЛЯ** за гаранционно поддържане на машината. Тази част от гаранцията за изпълнение се освобождава от **ВЪЗЛОЖИТЕЛЯ** в срок до 30 дни след изтичането на гаранционния срок.  (4) Когато при сключването на договора съответните части от гаранцията за изпълнение са представени под формата на банкова гаранция или застрахователна полица, те трябва да бъдат със срок на валидност по-дълъг с 30 дни от срока за доставка, за частта от гаранцията по ал. 2, и от срока на гаранционна поддръжка, за частта от гаранцията по ал. 3.  (5) Банковата гаранция трябва да бъде безусловна, неотменима, с възможност да се усвои изцяло или на части в зависимост от претендираното обезщетение, и следва да съдържа задължение на банката - гарант да извърши безотказно и безусловно плащане при първо писмено искане на **ВЪЗЛОЖИТЕЛЯ** съдържащо изявление за договорно основание за усвояване на гаранцията за изпълнение.  (6) **ВЪЗЛОЖИТЕЛЯТ** задържа гаранцията за изпълнение в случай на прекратяване на договора на основание чл. 13, ал. 3 от него.  (7) Ако в процеса на изпълнение на договора възникне спор между страните, който е внесен за решаване от компетентен съд, гаранцията за изпълнение се задържа от **ВЪЗЛОЖИТЕЛЯ** до окончателното произнасяне на съда.  (8) **ВЪЗЛОЖИТЕЛЯТ** може да усвои от гаранцията за изпълнение сума, равна на дължима от **ИЗПЪЛНИТЕЛЯ** неустойка по чл.11 от договора.  **VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**  Чл. 10. Приемането на доставката се удостоверява с подписване между страните по договора на двустранен приемо-предавателен протокол.  (1) След подписването на приемателния документ и заплащането на цената по чл. 2, изпълнителят в едноседмичен срок прехвърля собствеността на машината, предмет на настоящият договор за доставка, на община Шабла със сключване на договор за покупко-продажба и след като му е представил всички необходими документи за регистрация на машината в Контролно-техническа инспекция - Добрич.  (2) Когато изпълнителят е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ**.  **VII. НЕУСТОЙКИ**  Чл.11(1) В случай на забавяне при изпълнението на работата по договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,1% от стойността на доставката за всеки просрочен ден, но не повече от 10 (десет) % от стойността на доставката. (2) Изплащането на неустойката не лишава изправната страна от правото да търси реално изпълнение и обезщетение за претърпени вреди.  **VIII. НЕПРЕДВИДЕНИ ОБСТОЯТЕЛСТВА**  Чл.12. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.  (2) В случай че страната, която е следвало да изпълни свое задължение по договора, е била в забава, тя не може да се позове на непреодолима сила.  (3) Страната, засегната от непреодолима сила е длъжна да предприеме всички действия с грижата на добър стопанин, за да намали до минимум понесените вреди, както и да уведоми писмено другата страна в срок от 3 дни от настъпването на непреодолимата сила. При не уведомяване се дължи обезщетение за настъпилите от това вреди.  (4) Докато трае непреодолимата сила, изпълнението на задълженията и на свързаните с тях насрещни задължения се спира.  **IX. ПРЕКРАТЯВАНЕ НА ДОГОВОРА**  Чл. 13. Настоящият договор се прекратява:  (1) С изтичане на срока по Чл.4;  (2) По взаимно съгласие между страните, изразено в писмена форма;  (3) При виновно неизпълнение на задълженията на една от страните по договора с 10 дневно писмено предизвестие от изправната до неизправната страна.  (4) При констатирани нередности и/или конфликт на интереси – с изпращане на едностранно писмено предизвестие от възложителя до изпълнителя;  (5) С окончателното му изпълнение;  (6) По реда на чл. 116 от Закона за обществените поръчки;  (7) Когато са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ**, които не е могъл или не е бил длъжен да предвиди, или да предотврати с писмено уведомление веднага след настъпването на обстоятелствата.  (8) **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:  (9) Забави изпълнението на някое от задълженията си по договора с повече от 30 дни;  (10) Не отстрани в разумен срок, определен от **ВЪЗЛОЖИТЕЛЯ**, констатираните недостатъци;  (11) Не изпълни точно което и да е от задълженията си по договора и след като е поканен не отстрани недостатъците в указаният му срок ;  (12) Използва подизпълнител, без да е декларирал това в офертата си, или използва подизпълнител, който е различен от този посочен в офертата му;  (13) Бъде обявен в несъстоятелност или когато е в производство по несъстоятелност, или в ликвидация.  **Х. РЕКЛАМАЦИИ. ГАРАНЦИОНЕН СРОК**  Чл. 14. (1) **ИЗПЪЛНИТЕЛЯТ** гарантира, че доставената многофункционална самоходна машина е нова, неупотребявана и притежава характеристики в пълно съответствие с изискванията на Техническите спецификации, предоставени от **ВЪЗЛОЖИТЕЛЯ** и изискванията на договора.  (2) **ВЪЗЛОЖИТЕЛЯТ** има право на рекламации по повод качеството на доставената многофункционална самоходна машина.  (3)Рекламации за некомплектност или видими недостатъци на доставената многофункционална самоходна машина се правят в деня на приемането с приемно-предавателния протокол за получаването й.  (4)Рекламациите за качество и скрити недостатъци на доставената многофункционална самоходна машина могат да се предявяват от **ВЪЗЛОЖИТЕЛЯ** в рамките на гаранционния срок и до **30** (тридесет) дни след неговото изтичане, в случай че дефектите са настъпили в рамките на гаранционния срок.  (5)Рекламациите за качество и скрити недостатъци на доставената многофункционална самоходна машина, установени след доставката, следва да бъдат отразени в Констативен протокол, подписан от представител на **ВЪЗЛОЖИТЕЛЯ** и трябва да съдържа искането на **ВЪЗЛОЖИТЕЛЯ,** номера на договора и описание на недостатъците.  (6)При рекламация **ИЗПЪЛНИТЕЛЯТ** е длъжен в най-кратък срок /не по-дълъг от 14 календарни дни/, на свой риск и за своя сметка да отстрани недостатъците.  (7) Гаранционният срок на доставената многофункционална самоходна машина е съгласно Техническо предложение от офертата на **ИЗПЪЛНИТЕЛЯ** и започва да тече от приемането на доставената многофункционална самоходна машина по настоящия Договор с приемо-предавателен протокол.  (8)В гаранционния срок **ИЗПЪЛНИТЕЛЯТ** се задължава да отстранява констатираните дефекти по доставената от него машина.  (9) Гаранционното обслужване ще се извършва в специализиран сервиз на фирмата-доставчик, в минимален срок, но не повече от 10 (десет) работни дни, считано от датата на предаване на машината на ремонт, при налични оригинални части на склад.  (10)В случай, че в специализирания сервиз на фирмата-доставчик не разполагат с определени резервни части, необходими за извършване на ремонта, срокът за извършването му се удължава с времето, необходимо за доставка на съответните резервни части.  (11)Срокът, с който се удължава времето за извършване на ремонта, съгласно уговореното по-горе, не може да бъде по-дълъг от 20 (двадесет) работни дни.  **X.ЗАКЛЮЧИТЕЛНИ РАЗПОРЕДБИ**  Чл.15. Изменение на сключен договор за обществена поръчка се допуска по изключение, при условията на чл.116 от Закона за обществените поръчки.  Чл.16. Всички съобщения, предизвестия и нареждания, свързани с изпълнение на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, независимо дали са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.  Чл.17. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.  Чл.18. Всички спорове по този договор ще се уреждат, чрез преговори между страните, а при не постигане на съгласие - ще се отнасят за решаване до компетентния съд на Република България.  Чл.19. За всички неуредени в този договор въпроси се прилагат разпоредбите на действащото законодателство.  Неразделна част от настоящия договор са:  1. Ценово предложение на Изпълнителя;  2. Техническо предложение на Изпълнителя;  3. Техническа спецификация на Възложителя .  Настоящия договор се сключи в пет еднообразни екземпляра – два за **ВЪЗЛОЖИТЕЛЯ**, един за **ИЗПЪЛНИТЕЛЯ** и два за **ПУДООС**.  ВЪЗЛОЖИТЕЛ: ИЗПЪЛНИТЕЛ:  ……………………… ………………………… |